Я б хацела пабудаваць новую дзіцячую бальніцу. Альбо скасаваць тое, што ўжо адбылося. Скажам, чатырохпалосная дарога, праз якую пасеклі дрэвы. Аблічча горада вельмі змянілася, і я сапраўды не разумею, нашто маленькаму гораду такая траса. Прычым — там адразу ж загінуў чалавек. Усе, як адурэўшыя, пачалі насіцца, а раней было абмежаванне “сорак”. Горад быў у сваёй няспешнай плыні. Пасля здарэння паўсюль паклалі ляжачых паліцэйскіх, каб знізіць хуткасць. То бок, спачатку зрабілі, каб можна было разагнацца, а потым зразумелі, што зрабілі абы-што. Ну, як заўсёды.